# Traqueotomia

La traqueotomia és un procediment quirúrgic mitjançant el qual es fa una incisió a la tràquea per a extreure'n cossos estranys, tractar lesions locals o obtenir mostres per a biòpsies i, a diferència d'altres procediments similars, suposa el tancament immediat de la incisió traqueal.
Al contrari del que passa en altres idiomes (p.e.: l'anglès i el francès), en català, aquest terme no ha de ser confós (encara que és freqüent fins i tot en la literatura mèdica) amb un altre procediment quirúrgic: la traqueostomia (obertura realitzada a la tràquea en la qual s'hi insereix un tub o cànula per a facilitar el pas de l'aire als pulmons), la realització d'un traqueostoma (abocadura de la tràquea a la superfície del coll per a laringectomitzats) o la cricotirotomia (procediment d'urgència realitzat entre els cartílags tiroide i cricoide).
Són moltes les malalties i situacions d'urgència que fan necessària la traqueotomia.

## Etimologia i terminologia

L'etimologia de la paraula traqueostomia prové de dues paraules gregues : l'arrel tom- (del grec τομή tomḗ) que significa “tallar”, i la paraula tràquea (del grec τραχεία tracheía). La paraula traqueostomia, incloent l'arrel stom- (del grec στόμα stóma) que significa "boca", fa referència a la realització d'una obertura semipermanent o permanent i a la mateixa obertura. Algunes fonts ofereixen definicions diferents dels termes anteriors. Una part de l'ambigüitat es deu a la incertesa de la permanència prevista de l'estoma (forat) en el moment de la seva creació.

## Traqueostomia

La traqueostomia consisteix, com abans s'ha dit en realitzar una incisió (tall) en l'aspecte anterior (davant) del coll i obertura d'una via aèria directa mitjançant una incisió a la tràquea. L' estoma (forat) resultant pot servir de forma independent com a via aèria o com a lloc per inserir un tub traqueal; aquest tub permet a una persona respirar sense l'ús del nas o la boca.

## Indicacions

Hi ha quatre raons principals per aplicar una traqueostomia:
* Accés a la via aèria d'emergència
* Accés de la via aèria per a una ventilació mecànica prolongada
* Obstrucció funcional o mecànica de la via aèria superior
* Eliminació de secrecions traqueobronquials, disminuïda o poc eficient

## Cures de traqueostomia

Després de practicar la traqueostomia i d'instal·lar la cànula, cal auscultar el tòrax del pacient per a verificar que hi ha sorolls respiratoris de ventilació.
Cal observar les puntes dels dits i les mucoses, per a assegurar-se que desapareix la cianosi.
S'haurà de tranquil·litzar al malalt, que no està respirant amb normalitat, i explicar-li que el tub està obert i que l'aire passa a través d'ell.
Per fer les cures de traqueotomia s'ha de tenir en compte, els següents processos:
* Si cal s'ha d'administrar aire enriquit en oxigen.
* Si cal s'ha d'aspirar les secrecions traqueobronquials, perquè van ocupant la cànula interna del tub de traqueotomia.
* S'ha d'evitar que els gèrmens entrin, ja que aquestes persones els manquen els mecanismes de defensa de les altres vies respiratòries.
* S'ha de tenir en compte si la traqueotomia ha de ser permanent, cal que s'ensenyi al mateix pacient a tenir-ne cura.

## Referències

* ↑ traqueotomia a Optimot
* ↑ La trachéotomie
* ↑ traqueostomia a Optimot
* ↑ Romaine F. Johnson. «Adult Tracheostomy». Houston, Texas: Department of Otolaryngology–Head and Neck Surgery, Baylor College of Medicine, 06-03-2003. Arxivat de l'original el 17 maig 2008.
* 1 2 ; Charles E Morgan«Tracheostomy». WebMD, 07-06-2010.
* ↑ «Types of Tracheostomy Tubes» (en anglès).

## Vegeu també

* Respiració artificial
* Intubació traqueal

## Bibliografia complementària

* Clinical Anesthesia. 6th. Philadelphia: Lippincott Williams & Wilkins, 2009. ISBN 978-0-7817-8763-5.
* Benumof's Airway Management: Principles and Practice. 2a edició. Philadelphia: Mosby-Elsevier, 2007. ISBN 978-0-323-02233-0.
* Sushruta Samhita, Volume1: Sutrasthanam. Calcutta: Kaviraj Kunja Lal Bhishagratna, 1907.
* Committee on Trauma, American College of Surgeons. ATLS: Advanced Trauma Life Support Program for Doctors. 7th. Chicago: American College of Surgeons, 2004. ISBN 978-1-880696-31-6.
* Current Diagnosis & Treatment: Surgery. 13th. Nova York: McGraw-Hill Medical, 2010. ISBN 978-0-07-163515-8.
* Habicot, N. Question chirurgicale par laquelle il est démonstré que le chirurgien doit assurément practiquer l'operation de la bronchotomie, vulgairement dicte laryngotomie, ou perforation de la fluste ou du polmon (en francès). París: Corrozet, 1620.
* Jackson, C. A manual of peroral endoscopy and laryngeal surgery. Philadelphia: W.B. Saunders, 1922. ISBN 978-1-4326-6305-6 [Consulta: 1r abril 2020]. Arxivat 2010-02-19 a Wayback Machine.
* Levitan, RM. The Airway Cam Guide to Intubation and Practical Emergency Airway Management. 1st. Wayne, Pennsylvania: Airway Cam Technologies, 2004. ISBN 978-1-929018-12-3.
* «The Gale Encyclopedia of Alternative Medicine: L-R». A: JL Longe. The Gale Encyclopedia of Alternative Medicine, Volume 4: S–Z. 2a edició. Farmington Hills, Michigan: Gale Cengage, 2005. ISBN 978-0-7876-7424-3.
* Mackenzie, M. The case of Emperor Frederick III.: full official reports by the German physicians and by Sir Morell Mackenzie. Nova York: Edgar S. Werner, 1888.
* Anesthesia, Volume 1. 5th. Philadelphia: Churchill Livingstone, 2000. ISBN 978-0-443-07995-5.
* Galen on Anatomical Procedures: Translation of the Surviving Books with Introduction and Notes. Londres: Oxford University Press/Wellcome Historical Medical Museum, 1956. ISBN 978-0-19-924016-6.
* «Evaluation of tracheal cuff pressure variation in spontaneously breathing patients». International Journal of Critical Illness and Injury Science, 3, 4, 10-2013, pàg. 262–8. DOI: 10.4103/2229-5151.124148. PMC: 3891193. PMID: 24459624.

## Enllaços externs

* Tracheotomy Info Arxivat 2018-11-15 a Wayback Machine. (anglès)
* Tracheostomy Products and Support (anglès)
* Aaron's tracheostomy (anglès)